钦定古今图书集成/明伦汇编/氏族典/第192卷 > 《廖用贤尚友录》 > 姚绍
## 钦定古今图书集成/明伦汇编/氏族典/第192卷 > 《廖用贤尚友录》 > 姚绍

按《后秦录》：绍苌庶母弟，兴叔父也。“为抚军将军，封东
平公。兴克洛阳，署为都督山东诸军事、豫州牧，权镇
洛阳。兴之伐魏，绍以洛阳之众会集平望，败绩而归。
及兴寝疾，绍典禁兵，宿卫广平公弼潜谋为乱，称疾
不朝。兴闻之怒甚，密谋收弼。绍为弼羽翼，驰遣告之，
兴力疾赐弼死。既而泓嗣伪位，推心宗事，弗以为嫌”，
复令总司戎政，绍亦感而归诚，守忠不二，所在立功。
历位侍中、司隶、宗正。寻进太宰、大将军、大都督、督中
外诸军事、假黄钺，改封鲁公。刘裕来伐，绍遣左长史
姚洽屯军河北，欲以绝其粮道，反为所败，洽等死之。
绍闻洽死，忿恚发病，呕血而卒。